Сана Нільсен

Сана Вікторыя Нільсен (; ) — шведская спявачкаDiscogs, прадстаўніца Швецыі на конкурсе песні Еўрабачанне 2014 з песняй «Undo»«Sweden: Sanna Nielsen wins Melodifestivalen!».

 Творчы шлях 
У маі 1996 года ва ўзросце 11 год Сана Нільсен узначаліла шведскі хіт-парад Svensktoppen з песняй «Till en fågel». У верасні выйшаў яе дэбютны альбом Silvertoner. У 1997 годзе Сана выпусціла калядны альбом Min önskejul (у 2001 годзе альбом быў перавыдадзены).

У 2001 годзе Сана Нільсен упершыню прыняла ўдзел у Melodifestivalen — шведскім музычным конкурсе, пераможца якога атрымліваў права прадстаўляць краіну на Конкурсе песні Еўрабачанне. Яна выступіла з песняй «Igår, idag» і заняла 3-я месца. Яна зноў вярнулася на конкурс у 2003 годзе і з песняй «Hela världen för mig» фінішавала пятай. Трэці ўдзел Саны адбыўся ў 2005 годзе, яна выступала з песняй «Du och jag mot världen» у дуэце з Фрэдрыкам Шчэмпе і стала восьмай.

У 2006 годзе Сана выпусціла другі студыйны альбом Nära mej nära dej. У 2007 годзе яна ў чацвёрты раз прыняла ўдзел у Melodifestivalen, на якім фінішавала сёмай з песняй «Vågar du, vågar jag») і выпусціла першы кампіляцыйны альбом Sanna 11-22. Таксама летам 2007 года Сана правяла тур па Швецыі ў складзе трыа «Tre S» разам з Шырлі Клемп і Соняй Альдэн.

У 2008 годзе адбыўся пяты ўдзел Саны ў Melodifestivalen. 16 лютага Сана выступіла ў другім паўфінале з песняй «Empty room», заняла першае месца і прайшла ў фінал конкурса. 15 сакавіка ў фінале Сана абыйшла Шарлоту Перэлі па галасаванні гледачоў больш чым на 50 тысяч галасоў, але пасля галасавання журы пераможцай стала Перэлі, а Нільсен стала другой. Пазней яе песня «Empty room» атрымала перамогу на OGAE Second Chance Contest. Таксама ў 2008 годзе Нільсен выпусціла свой першы англамоўны альбом Stronger, які заняў першае месца ў нацыянальным хіт-парадзе.

У 2011 годзе адбыўся яшчэ адзін удзел Саны ў Melodifestivalen. У другім паўфінале з песняй «I’m in love» яна заняла першае месца і прайшла ў фінал, дзе месяцам пазней фінішавала чацвёртай. Таксама ў 2011 годзе выйшаў пяты альбом Нільсен «I’m in love».

У 2014 годзе Сана Нільсен у сёмы раз вярнулася на Melodifestivalen. З кампазіцыяй «Undo» яна набывае 90 балаў ад міжнароднага журы і 122 ад тэлегледачоў і стала прадстаўніком Швецыі на конкурсе песні Еўрабачанне 2014.

У 2015 годзе яна была адной з вядучых конкурсу «Еўрабачанне 2015» у шведскай трансляцыі.

 Дыскаграфія 

 Альбомы 
 1996 — Silvertoner
 1997 — Min önskejul
 1999 — Människan och skapelsen
 2001 — Min önskejul
 2006 — Nära mej nära dej
 2007 — Sanna 11-22
 2008 — Stronger
 2011 — I’m in Love
 2012 — Vinternatten
 2014 — 7

 Сінглы 
 1996 — «Till en fågel»
 1998 — «I Love the Summertime»
 1999 — «Time to Say Goodbye»
 1999 — «Fest i vår by»
 2001 — «I går, i dag»
 2003 — «Prinsessans stjärnor»
 2003 — «Hela världen för mig»
 2005 — «Du och jag mot världen»
 2005 — «Vägen hem»
 2006 — «Rör vid min själ» / «Koppången»
 2007 — «Vågar du, vågar jag»
 2008 — «Empty Room»
 2008 — «Nobody Without You»
 2009 — «I Can Catch the Moon»
 2010 — «Devotion»
 2010 — «Part of Me»
 2011 — «I’m in Love»
 2011 — «Can’t Stop Love Tonight»
 2014 — «Undo»
 2016 — «Dansar bort med någon annan»
 2017 — «Inte ok»
 2017 — «Innan du lämnar mig»

 Спасылкі 

Катэгорыя:Поп-музыканты Швецыі
Катэгорыя:Жанчыны Швецыі